Navodila za delo pri pouku sociologije

Pozdravljeni dijaki 4. letnika programa TM. 
[bookmark: _GoBack]Sem Andrej Svete, prof. sociologije in zgodovine. Zakaj sociologija? Ker družba potrebuje razvoj tehnike, tehnika pa razumevanje družbe, society. Druga brez druge ne moreta. Na svetu nas je 7.7 mrd. V 2/2 21. stoletja nas bo 9 mrd. Kako bomo preživeli? Sedanjost in prihodnost vedno ustvarjamo mi sami. Kakšna bo, je veliko odvisno od nas, naših odločitev in dejanj. Ali bo to prihodnost sodelovanja doma v družini, v šoli, v državi, politiki in v globalnem svetu, ali pa bo to prihodnost neenakosti, izkoriščanja, konfliktov? Ali imamo dovolj kompetenc znanja in razumevanja za preživeti v tem svetu? Ali imamo oblikovanih vsaj nekaj svojih stališč, ki jih lahko zagovarjamo?
V pomoč pri delu nam bo učbenik z naslovom Teme iz sociologije. Učbenik je prijetno napisan, veliko je tabel, grafov, karikatur in zanimivih virov. Sociologija je znanost ali veda o družbi. Obravnavali bomo 6 tem. 
	1. Uvod v sociologijo in kaj je sociologija

	2. Socializacija in identiteta

	3. Kultura odklonskost in družbeni nadzor

	4. Družbena neenakost in slojevitost

	5. Odnos do telesa in zdravje 

	6. Spreminjajoči se svet in globalizacija



Ocenjevanje: Dijak pridobi najmanj eno ustno in pisno oceno iz obravnavane snovi iz predpisanega učbenika in zapisa v zvezek, pa tudi pridobljenega znanja na podlagi izpolnjenih delovnih listov v posameznem ocenjevalnem obdobju. Dodatno oceno lahko dijak pridobi tudi z izdelavo krajše seminarske naloge, plakata ali druge oblike šolskega dela na izbrano temo v dogovoru z učiteljem (pisno ali ustno). Dijak ima urejene zapiske. Želim vam veliko uspeha pri delu. 

